**OPĆE INFORMACIJE O POBApremio premijska štednja**

|  |
| --- |
| **Informacije o kreditnoj instituciji** |
| Naziv kreditne institucije | Podravska banka d.d. |
| Adresa  | Opatička 3, 48000 Koprivnica |
| OIB | 97326283154 |
| Broj telefona/telefaksa | 072 20 20 20 ; telefaks: 072 655 200 |
| Elektronička adresa | info@poba.hr |
| Internetska stranica | www.poba.hr |
| BIC/SWIFT | PDKCHR2X |

|  |
| --- |
| **Glavne značajke proizvoda** |
| Vrsta oročenog depozita | Nenamjenski oročeni depozit s premijom  |
| Valute oročavanja | EUR |
| Rokovi oročavanja | 12, 24 i 36 mjeseca  |
| Minimalni iznos oročavanja | Minimalni iznos u visini 500,00 eura |
| Vrsta kamatne stope | Fiksna kamatna stopa |
| Kamatne stope i premija |

|  |  |  |  |
| --- | --- | --- | --- |
| **Rok oročenja u EUR** | **Visina premije** | **Kamatna stopa** | **EKS** |
| 12 mjeseci | 5% na godišnji iznos kamate | 3,10% | 3,25% |
| 24 mjeseca | 10% na godišnji iznos kamate | 1,90% | 2,00% |
| 36 mjeseci | 15% na godišnji iznos kamate | 1,45% | 1,50% |

 |
| Način obračuna kamate i premije | Kamata se obračunava dekurzivno, konformnom metodom. Premija se obračunava na kamatu ostvarenu tijekom prve godine štednje.  |
| Način oročenja | Korisnici mogu ugovoriti oročeni depozit u poslovnici Banke. |
| Efektivna kamatna stopa | Efektivne kamatne stope razlikuju se od nominalne kamatne stope te je u njihov izračun uključena i jednokratna premija. Kamatne stope su izražene u postotku na godišnjem nivou. Na ukupno isplaćenu / pripisanu kamatu i premiju obračunava se porez sukladno Zakonu o porezu na dohodak. Depozite štiti Hrvatska agencija za osiguranje depozita banaka u skladu sa Zakonom o osiguranje depozita. |
| Porez na dohodak od kamata | Od 1. siječnja 2015. godine Banka kao isplatitelj kamate na štednju, sukladno Zakonu o porezu na dohodak, u ime i za račun vlasnika depozita kao poreznog obveznika, obračunava, obustavlja i uplaćuje predujam poreza na dohodak od kamata istodobno s isplatom ili pripisom kamate. Vlasnik depozita kao porezni obveznik, dužan je sukladno Pravilniku o porezu na dohodak Banci kao isplatitelju kamate dati podatke potrebne za točan obračun i uplatu poreza i to: ime i prezime, osobni identifikacijski broj, adresu prebivališta (mjesto, poštanski broj, ulica i kućni broj) ili adresu uobičajenog boravišta (mjesto, poštanski broj, ulica i kućni broj). Podaci o adresi prebivališta ili uobičajenog boravišta vlasnika depozita u Banci moraju biti identični podacima o adresi prebivališta ili uobičajenog boravišta evidentiranim u Poreznoj upravi. |
| Isplata kamate I premije | Raspolaganje kamatom je kod dospijeća. Premija se isplaćuje i prenosi na račun deponenta u Banci odmah po sklapanju Ugovora o oročenom depozitu uz POBApremio. |
| Raspolaganje oročenim depozitom nakon isteka ugovorenog roka i obnavljanje oročenja | Oročenim depozitom se može raspolagati po isteku ugovorenog roka oročenja, ukoliko to nije u suprotnosti s pojedinačnim ugovorom ili propisom. Sredstva depozita isplaćuju se Deponentu ili se prenose na račun Deponenta otvoren u Banci ovisno o ugovorenom načinu isplate/prijenosa, osim u slučaju smrti Deponenta, zabrane raspolaganja temeljem naloga nadležnog tijela za provedbu prisilnih osnova plaćanja. Ako Deponent po isteku zabrane raspolaganja sredstvima depozita nije zatražio sklapanje novog ugovora o oročenom depozitu ili nije podnio zahtjev za neki drugi način raspolaganja sredstvima, Banka na eventualno preostala sredstva obračunava i isplaćuje kamate po kamatnoj stopi na depozite po viđenju u eurima za oročene depozite u eurima te u devizama za oročene depozite u devizama, te sredstva prebacuje na transakcijski račun Deponenta. |
| Raspolaganje oročenim depozitom prije isteka ugovorenog roka oročenja | Na pisani zahtjev Deponenta i uz predočenje ugovora o depozitnom računu, Banka može odobriti isplatu nenamjenski oročenog depozita prije isteka roka dospijeća. Banka obračunava kamatu sukladno Odluci o kamatnim stopama Banke. Kod prijevremenog raskida ugovora na zahtjev Deponenta, a uz suglasnost Banke, Banka obračunava i isplaćuje kamate po viđenju iz redovne ponude Banke koji je istekao prema Odluci o kamatnim stopama, ukoliko ugovorom između Banke i Deponenta nije drugačije ugovoreno. Kod raskida nenamjenskih oročenih depozita kamate se, ovisno o izboru Deponenta, pripisuju depozitu ili prenose na račun po viđenju. Na obračunate kamate se primjenjuje obveza plaćanja poreza, sukladno zakonskim propisima. U slučaju dogovornog raskida Ugovora o nenamjenski oročenom depozitu radi prenamjene oročenih sredstava, (u namjenski depozit za korištenje lombardnog kredita, za kupnju vrijednosnih papira Banke i sl.), Banka će do dana raskida, na deponirana sredstva obračunati kamate sukladno sklopljenom Ugovoru i kao da nije došlo do raskida. Deponent nema pravo na premiju: ukoliko mu je odobrena dodatna (stimulativna) kamatna stopa, ukoliko je ugovorio raspolaganje kamatom prije dospijeća depozita tj. u kraćim vremenskim intervalima i kod automatske obnove oročenja. U slučaju prijevremenog razročenja depozit se umanjuje za isplaćenu premiju. |
| Naknade | U slučaju prijevremenog raskida oročenog depozita Banka naplaćuje naknadu u visini 0,25% od iznosa depozita, najmanje 6,64 eura, najviše 19,91 eura. Naknada se ne naplaćuje kod prijevremenog razročenja proizvoda Razredna štednja, namjenski oročenih depozita i prijevremenog raskida depozita radi dobivanja lombardnog kredita u Banci.  |
| Uvjeti raspolaganja s depozitom maloljetnih osoba | Ako je Vlasnik depozita maloljetna osoba, zakonski zastupnik može bez odluke nadležnog suda u izvanparničnom postupku i pisane suglasnosti drugog roditelja kada oba roditelja ostvaruju roditeljsku skrb raspolagati novčanim sredstvima maloljetnog djeteta u razdoblju od jednog mjeseca u iznosu koji ne prelazi svotu od 1.327,23 eura Za raspolaganje iznosima većim od 1.327,23 eura mjesečno, zakonski zastupnik mora pribaviti odluku nadležnog suda u izvanparničnom postupku i pisanu suglasnost drugog roditelja. |
| Obavještavanje | Banka se obvezuje najmanje jednom godišnje obavijestiti Deponenta o stanju njegova depozita i o promjeni kamatne stope (ukoliko je ugovorena promjenjiva kamatna stopa) na izabrani način. |
| Osnovne informacije o osiguranju depozita | Sva sredstva na depozitnim računima osigurana su kod Hrvatske agencije za osiguranje depozita do zakonom određene visine odnosno 100.000,00 eura, u skladu s posebnim zakonom i propisima donesenima na temelju tog zakona. Prema Zakonu o sustavu osiguranja depozita, Banka je dužna prije sklapanja ugovora o primanju depozita koji podliježe obvezi osiguranja prema propisima koji uređuju osiguranje depozita postojećim i potencijalnim deponentima, bez naknade, staviti na raspolaganje informacije o sustavu osiguranja depozita u obliku i sadržaju određenim navedenim propisom a oni su dužni potvrditi primitak tih informacija. Banka je dužna svakom deponentu barem jednom godišnje dostaviti informacije o sustavu osiguranja depozita u obliku i sadržaju određenim zakonskim propisom. Informacije o sustavu osiguranja depozita dostupne su u svim poslovnicama Banke ili detaljnije na internetskim stranicama navedene institucije i Banke www.poba.hr. |

|  |
| --- |
| **Dostupnost dodatnih informacija** |
| Opći uvjeti poslovanja | Opći uvjeti za depozitno poslovanje fizičkih osoba – potrošača. |
| Kontakt | U slučaju dodatnih upita informacije su dostupne: u poslovnicama Banke; na [www.poba.hr](http://www.poba.hr) ili putem Info centra 072/20 20 20 |
| Mjerodavno pravo i jezik na kojem se sklapa ugovor | Na ugovor o oročenom depozitu POBApremio primjenjuju se pozitivni propisi Republike Hrvatske. Ugovor se sklapa na hrvatskom jeziku. |
| Način podnošenja prigovora | Potrošač svoj prigovor može podnijeti Banci: poštanskom pošiljkom na adresu: Podravska banka d.d., Opatička 3, 48000 Koprivnica; elektroničkom poštom na adresu: prigovor@poba.hr; telefaks-om na bilo koji broj u vlasništvu Banke; putem internet stranice [www.poba.hr](http://www.poba.hr); pismeno u bilo kojoj poslovnici Banke ili telefonski putem Info centra Banke 072/20 20 20.Banka će o osnovanosti prigovora te o mjerama i radnjama koje poduzima obavijestiti Korisnika kredita pisanim putem u roku od 15 radnih dana od dana zaprimanja prigovora, osim u slučaju ako je posebnim općim uvjetima ili propisom na pojedinu vrstu financijske usluge propisan drugačiji rok.U slučaju da niste zadovoljni odgovorom odnosno rješenjem Banke na podneseni prigovor, za eventualne sporove iz ovog Ugovora, obje ugovorne strane mogu podnijeti prijedlog za rješenje spora Centru za mirenje Hrvatske gospodarske komore, odnosno pokrenuti postupak alternativnog rješavanja domaćih i prekograničnih potrošačkih sporova pri nadležnom tijelu za alternativno rješavanje potrošačkih sporova - Centar za mirenje HGK, Zagreb, e-mail: mirenje@hgk.hr, mrežna adresa: http://www.hgk.hr/centar-za-mirenje/o-centru-za-mirenje. Ako potrošač pokrene postupak alternativnog rješavanja potrošačkog spora, dužan je odmah pismeno o tome obavijestiti Banku, a Banka će u istom postupku sudjelovati. |
| Rješavanje sporova | Za sve eventualne sporove biti će mjerodavno hrvatsko pravo. U slučaju eventualnog spora Klijent i Banka rješavat će ga sporazumno. Osim prethodno navedenog načina rješavanja spora, u svim sporovima između potrošača i Banke može se podnijeti prijedlog za mirenje odnosno alternativno rješavanje potrošačkog spora pri nadležnom tijelu za alternativno rješavanje potrošačkih sporova - Centar za mirenje HGK. |
| **Tijelo mjerodavno za nadzor kreditne institucije** |
| Naziv tijela | Hrvatska narodna banka |
| Internetska adresa | [www.hnb.hr](http://www.hnb.hr) |
| Fizička adresa | Trg hrvatskih velikana 2, 10 000 Zagreb |
| **Datum dokumenta** |
| 1. srpanj 2024.
 |